Adobe Photoshop

Adobe Photoshop é un programa informático editor de imaxes bidimensionais do tipo bitmap (posuíndo aínda algunhas capacidades de edición típicas dos editores vectoriais) desenvolvido pola empresa Adobe. É considerado o líder no mercado dos editores de imaxe profesionais, así como o programa de facto para edición profesional de imaxes dixitais e traballos de preimpresión.

A súa máis recente versión é identifidada como Adobe Photoshop CS6 (sigla cuxo significado é Creative Suite 6, correspondente á décimo terceira edición desde o seu lanzamento), dispoñible para os sistemas operativos Microsoft Windows e Mac OS X. As versións anteriores ata a 7.0 poden ser usadas noutros sistemas operativos, como o Linux, por medio de programas como o Crossover Office. Algunhas versións anteriores foran lanzadas tamén para IRIX, mais o servizo a esta versión foi suspendido despois da versión 3.0.

 Desenvolvemento 
Os irmáns Thomas Knoll e John Knoll iniciaran o desenvolvemento do Photoshop en 1987 e a versión 1.0 foi lanzada por Adobe en 1990. O programa estaba destinado desde o inicio como ferramenta de manipulación de imaxes provenientes de dixitalizadores ou escáneres, que eran raros e moi custosos naquela época.

 Características 
miniatura|Caricatura de Barack Obama e Mitt Romney feita co Adobe Photoshop polas eleccións presidenciais do ano 2012.
A pesar de ser concibido para edición de imaxes para impresión en papel, o Photoshop está a ser cada vez máis usado para producir imaxes destinadas á World Wide Web. As versións posteriores inclúen un segundo programa, o Adobe ImageReady, moi semellante ao Photoshop, que é utilizado en conxunto para a edición e creación de imaxes e animacións para a rede, desaparecendo na última versión, a CS3.

O Photoshop tamén admite a edición con outros tipos de programas de Adobe, especializados en determinadas áreas: o xa referido Adobe ImageReady (edición de imaxes para a web), Adobe InDesign (edición de texto), Adobe Illustrator (edición de gráficos vectoriais), Adobe Premiere (edición de vídeo non-lineal), Adobe After Effects (edición de efectos especiais en vídeo) e o Adobe Encore DVD (edición destinada a DVDs). O formato de arquivos nativos do Photoshop (PSD ou PDD) poden ser usados entre estes programas.

A título de exemplo, o Photoshop CS permite facer elementos da interface gráfica de DVDs (menús e botóns), desde que dispostos separadamente no ficheiro orixinal (PSD ou PDD) por camadas (layers) agrupadas por orde específica, de forma que, ao ser importado polo Adobe Encore DVD, este consiga crear a edición para DVD con eses elementos.

O uso das capas non é un recurso novo inventado polos desenvolvedores do Photoshop; foi desenvolvido hai moito tempo polos ilustradores. Segundo Richard Valliere no seu libro, Manipulator of Movement: “[...]en decembro de 1914 foi patentada aquela que efectivamente foi a maior contribución técnica para a animación tradicional ata a chegada da computación gráfica: o deseño sobre follas de celuloide transparente ou acetato”. Esa innovación coubo ao animador norteamericano Earl Hurd."LUCENA, Alberto; História da Animación; Ed. Senac; 2002

Por tanto, é máis un recurso existente no mundo real que foi aproveitado pola ferramenta Photoshop para facilitar o traballo dos seus usuarios, así como certos efectos que reproducen técnicas de pintura, máscaras, unha técnica moi utilizada en artes gráficas e impresión offset.

Os formatos de ficheiros nativos poden ser importados de programas da competencia, como o Corel Photo-Paint, Pixel32, WinImages, GIMP, Corel Paint Shop Pro etc.).

O Photoshop admite varios espazos de cor (color spaces):
 sRGB (punto branco=D65) - RGB no Photoshop
 Lab (punto branco=D50)
 CMYK
 Escala de grises (Grayscale)

A versión máis recente, de 2007, é a versión 9.0.2. Tamén chamada de "Photoshop CS3", unha vez que "CS" indica a súa integración no paquete de programas Adobe Creative Suite; en canto ao número "3" é por ser a terceira versión, desde que a Adobe reformulou a imaxe de marca dos seus programas, sobre a "marca-nai" (no inglés umbrella brand) "Creative Suite". 
Nunha tentativa de se separar da imaxe de marca anterior do Photoshop, entre as versións 3 e 7, en que presentaba o ollo humano (nun concepto de visión e imaxe), nas dúas primeiras versións do "Creative Suite" utiliza imaxes de plumas estilizadas (como referencia á escrita e pintura con plumas de aves), mais recentemente, xa na terceira edición do "CS", a imaxe foi cambiada por un cadrado coas letras "PS" no centro.

Recentemente, Adobe incluíu o Adobe Camera RAW, un plugin desenvolvido por Thomas Knoll que permite ler varios formatos de ficheiros RAW, provenientes principalmente de máquinas fotográficas profesionais. Unha versión preliminar deste plugin estivo opcionalmente dispoñible para o Photoshop 7.0.1 .

En canto o Photoshop é practicamente utilizado por profesionais, monopolizando mesmo este mercado, o seu prezo elevado deixa marxe para que outros programas concorrentes gañen mercado noutras faixas, como por exemplo, o GIMP, un programa gratuíto. Para competir neste mercado, e tamén para combater a piratería de que o Photoshop é obxectivo, Adobe lanzou un programa semellante para o uso doméstico, o Adobe Photoshop Elements, mais con moitas funcións profesionais desactivadas do Photoshop orixinal. Mentres o Adobe Photoshop CS3 é vendido por uns 800 euros (versión inglesa), o Adobe Photoshop Elements 4.0 custa apenas 130 euros, permitíndolle gañar terreo no mercado doméstico, e sendo mesmo, ás veces, incluído en dixitalizadores de diversas marcas. Como é obvio, esta versión limitada non se adecúa ao mercado de preimpresión profesional, dado que unha das principais características eliminadas deste software sexa o modo de cores CMYK.

O Photoshop non admite nativamente moitos dos algoritmos de imaxe (Image Arithmetics) que o Corel Paint Shop Pro e outros editores de bitmaps utilizan. No entanto, ese problema pode ser resolto a través do Filter Factory, un plugin gratuíto dispoñible nos discos de instalación do Photoshop, a partir da versión 3.0.

 Formato PSD 
Formato patrón da Adobe para documentos do Photoshop pero admitido por moi poucos programas fóra do Adobe Photoshop. Posúe moitos recursos extras como image layering. A gran vantaxe dese formato é que mantén todas as capas de seu proxecto no photoshop, sendo posible poder reeditalos máis tarde.

 Historia dos lanzamentos 
 Versión Plataforma Nome de código Data de lanzamento Alteracións significativas 0.63 Mac OS  Outubro de 1988  1.0 Mac OS  Febreiro de 1990  2.0 Mac OS Fast Eddy Xuño de 1991 Introdución de Paths (permitindo deseño vectorial) 2.0.1 Mac OS  Xaneiro de 1992  2.5 Mac OS Merlin Novembro de 1992  Windows Brimstone  2.5.1 Mac OS  1993  3.0 Mac OS Tiger Mountain Setembro de 1994 Paletas tabeladas (Tabbed Palettes)
 Camadas (layers) Windows, IRIX  Novembro de 1994 4.0 Mac OS, Windows Big Electric Cat Novembro de 1996 
 Camadas axustábeis (Adjustment Layers)
 Tipos de letra editábeis (nas versións anteriores, o texto era convertido para o formato raster despois de introducido) 4.0.1 Mac OS, Windows  Agosto de 1997  5.0 Mac OS, Windows Strange Cargo Maio de 1998 
 Desfacer múltiplo (Multiple Undo) a través da paleta "historia" (History Palette), anteriormente só permitía desfacer unha vez.
 Xestión de cor (color Management) 5.0.1 Mac OS, Windows  1999  5.5 Mac OS, Windows  Febreiro 1999 O paquete do programa inclúe o Adobe ImageReady
 Extraer (Extract)
 Figuras xeométricas vectoriais 6.0 Mac OS, Windows Venus in Furs Setembro de 2000 Ferramenta Healing Brush
 Filtro Liquify 6.1 Mac OS, Windows  Marzo de 2001  7.0 Mac OS, Windows Liquid Sky Marzo de 2001 
 Texto totalmente vectorial
 Ferramenta Healing Brush
 Novo "motor" de pintura (painting engine) 7.0.1 Mac OS, Windows  Agosto de 2002 Plugin opcional "Camera RAW 1.x" CS (8.0) Mac OS, Windows Dark Matter Outubro de 2003 
 Plugin "Camera RAW 2.x" incluído de raíz
 Comando "sombra e altas-luces" (Shadow/Highlight)
 Comando corresponder/igualar á cor (Match Colour)
 Filtro Lens blur
 Histograma en tempo real (Real-Time Histogram)
 Sistema de detección automática impedido a impresión de imaxes dixitalizadas dalgúns tipos de papel moeda.  CS2 (9.0) Mac OS, Windows Space Monkey Abril de 2005 
 Plugin "Camera RAW 3.x"
 Ferramenta Smart Object
 Image Warp
 Spot healing brush
 Ferramenta de redución do efecto dos ollos vermellos (Red-Eye tool)
 Filtro Lens Correction
 Smart Sharpen
 Punto de fuga (Vanishing Point)
 Xestión mellorada de memoria RAM en Macintosh de 64-bits a correr Mac OS X 10.4
 Admite o High dynamic range imaging
 Filtro Shape Blur CS3 (10.0) Mac OS, Windows Red Pill 16 de abril de 2007 
 Interface revisada
 Funcións adicionais para o Adobe Camera RAW
 Ferramenta Quick Select
 Alteracións en Curves, Vanishing Point, Channel Mixer, Brillo e Contraste(Brightness and Contrast), e no diálogo de impresión.
 Axuste para conversión en Branco e Negro (Black-and-white)
 Smart Filters, con filtros non destrutivos
 Optimización de gráficos para dispositivos móbiles
 Novas aplicacións en cloning e healing
 Funcionamento mellorado en 32 bit / HDR (camadas, painting, e mais filtros e axustes)
 Apertura rápida do programa
 Funcionamento nativo para Macintosh con procesadores Intel e un probable funcionamento con Windows Vista CS4 (11.0) Mac OS, Windows Stonehenge 30 de outubro de 2008 CS5 (12.0) Mac OS, Windows White Rabbit12 de abril de 2010 CS6 (13.0) Mac OS, Windows Superstition11 de maio de 2012 Novo deseño da interface de usuario (novas iconas e opción de interface de fondo escuro)
 Gardado automático en segundo plano
 Contido de parches e ferramentas Move
 Galería de Blur
 Rango de cor: ton de pel e detección de facianas
 Adobe Camera RAW 7
 Ferramenta de recorte mellorada
 Novo panel de propiedades, tódalas propiedades integradas
 Soporte de vídeo mellorado
 Filtro de "pintura ao óleo", agora distribúese co programa
 Filtro de gran angular adaptativo
 Estilos de carácter e de parágrafo.
 Mellor soporte a caracteres árabes
 Actualización da interface de usuario para impresión
 Axuste 3DLUT
 Trazos en obxectos vectoriais, con posibilidade de elección do tipo de trazo, como guións e puntos
 Revisadas ferramentas vectoriais
 Ajuste a pixels de ferramentas vectoriais e transformacións
 Interface de usuario 3D completamente renovada, máis fácil de usar agora

 Alternativas 
Existen moitos outros editores de imaxes bitmap dispoñibles, mais ningún deles conseguiu a popularidade do Adobe Photoshop entre os profesionais. Os concorrentes máis utilizados noutras bandas de mercado son o GIMP open-source, xa con moitos usuarios; e os paquetes de programas comerciais Macromedia Fireworks, Corel Photo-Paint, e Paint Shop Pro.
Entre outras alternativas menos coñecidas, pódese destacar o GIMPshop (unha versión do GIMP cunha interface gráfica semellante ao Photoshop), o Paint.NET open-source, o Pixel32 dispoñible en máis plataformas do que os outros programas comerciais, o PhotoFiltre, excelente alternativa gratuíta para uso non-comercial, e o PhotoScape que está logrando unha ampla difusión pola súa facilidade de uso.

 Notas 

 Véxase tamén 
 Outros artigos 
 Editores gráficos
 Cor
 Teoría das cores
 Imaxe dixital
 Formato de ficheiro gráfico

 Ligazóns externas 
 Páxina oficial do Adobe Photoshop 

Categoría:Aplicacións de edición de imaxe
Categoría:Software de Windows
Categoría:Software de macOS